पंजाब और हरियाणा में ठंड का कहर जारी
पंजाब और हरियाणा राज्यों में ठंड का कहर जारी है। दोनों राज्यों के कई हिस्सों का तापमान सामान्य से कुछ डिग्री नीचे चला गया है।
अधिकारी ने बताया कि घने कोहरे की वजह से कम हुई दृश्यता ने हवाई, रेल और सड़क यातायात को प्रभावित किया है। हरियाणा का नरनौल इस इलाके का सबसे ठंडा क्षेत्र रहा। यहां तापमान 3.5 डिग्री सेल्सियस से नीचे रहा जो कि सामान्य तापमान से दो डिग्री कम है।
हिसार और करनाल में भी कड़ाके की सर्दी पड़ रही है। यहां का तापमान क्रमश: 4.4 डिग्री सेल्सियस और 5.5 डिग्री सेल्सियस रहा, जो कि सामान्य से तीन डिग्री कम है। अंबाला का तापमान 8.5 डिग्री सेल्सियस रहा जो कि सामान्य से दो डिग्री ज्यादा है।
पंजाब, अमृतसर, लुधियाना और पटियाला में न्यूनतम तापमान क्रमश: 5.4 डिग्री सेल्सियस, 4.8 डिग्री सेल्सियस और 7.6 डिग्री सेल्सियस रहा।
पंजाब और हरियाणा की संयुक्त राजधानी चंडीगढ़ में 8.1 डिग्री सेल्सियस से कम तापमान रहा, जो कि सामान्य से दो डिग्री ज्यादा है।
मौसम विभाग ने भविष्यवाणी की है कि हरियाणा और पंजाब में अगले 48 घंटों में हल्के कोहरे के साथ मौसम शुष्क बना रह सकता है।
( Source – PTI )
awa_Deva awa_Deva awa_Deva awa_Deva awa_Deva awa_Deva hin_Deva scn_Latn